Мы махуэхэм
Жэпуэгъуэм и 13, махуэку
Дуней къэхъукъащIэ шынагъуэхэм къашэ гузэвэгъуэхэр гъэмэщIэным и дунейпсо махуэщ
Нэхэм я дунейпсо махуэщ
1792 гъэм Вашингтон ухуэн щыщIадзащ США-м и президентым и хэщIапIэр.
1827 гъэм урысей дзэ флотым и гидрографие къулыкъур къызэрагъэпэщащ.
1883 гъэм къызэрагъэпэщащ Урысейм и театральнэ лэжьакIуэхэм я зэгухьэныгъэр.
1904 гъэм Тэрч-Псыжь полкым хыхьэ адыгэ сотням хэтхэм зыкъаIэтащ.
1941 гъэм Инджылызым и кхъухьлъатэхэм Германием и Нюрнберг къалэм бомбэхэр щрадзыхащ.
2006 гъэм Пан Ги Мун ООН-м и секретарь нэхъыщхьэу хахащ.
Къэрал лэжьакIуэ Къатхъэн Назир къызэралъхурэ илъэси 125-рэ ирокъу.
Къэрал, парт лэжьакIуэ, нартыхугъэкI цIэрыIуэ, КъБР-м мэкъумэш хозяйствэмкIэ щIыхь зиIэ и лэжьакIуэ, ГуащIэдэкIым и Бэракъ Плъыжь орденищ зыхуагъэфэщауэ щыта ХьэщIэлI Мухьэмэд къызэралъхурэ илъэси 105-рэ ирокъу.
Инджылыз политик, жылагъуэ лэжьакIуэ, Великобританием и премьер-министру илъэс 11-кIэ щыта Тэтчер Маргарет и ныбжьыр илъэс 91-рэ ирокъу.
Режиссёр, сценарийхэр зытх, СССР-м и цIыхубэ артист, СССР-м и Къэрал саугъэтыр зрата, «Хэкум и пащхьэм щиIэ фIыщIэм папщIэ» орденым и нагъыщэ псори зыхуагъэфэща Захаров Марк и ныбжьыр илъэс 83-рэ ирокъу.
УФ-м щIыхь зиIэ и артист Крамаров Савелий къызэралъхурэ илъэс 82-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градуси 10 — 11, жэщым градуси 8 — 10 щыхъунущ.
Жэпуэгъуэм и 14, мэрем
Стандартхэм я дунейпсо махуэщ. 1946 гъэм къызэрагъэпэщащ СтандартизацэмкIэ дунейпсо зэгухьэныгъэр.
1851 гъэм Лондон къыщызэрагъэпэщащ «Рейтер» инджылыз хъыбар- егъащIэ агентствэр. Ар иджыпсту дунейм щынэхъ ин дыдэхэм ящыщщ.
1926 гъэм Лондон къыщыдэкIащ «Винни-Пух» тхылъыр, Милн Алан Александр и IэдакъэщIэкIыр. Ар бзэ куэд дыдэкIэ зэрадзэкIащ, экземпляр мел-уан бжыгъэкIи къыдэкIащ. Заходер Борис урысыбзэм къригъэзагъэри, ди къэралми ар таурыхъ нэхъ гъэщIэгъуэн дыдэхэм хабжэ щыхъуащ.
Урысей пащтыхь гуащэ, Павел I и щхьэгъусэ, къэралым и императору щыта-хэу Александр Езанэмрэ Николай Езанэмрэ я анэ Романовэ Марие къызэралъхурэ илъэс 257-рэ ирокъу.
США-м и 34-нэ президенту щыта Эйзенхауэр Дуайт къызэралъхурэ илъэси 126-рэ ирокъу.
Кинорежиссёр, актёр, сценарийхэр зытх, оператор, УФ-м и цIыхубэ артист Чухрай Павел и ныбжьыр илъэс 70 ирокъу.
Режиссёр, КъБР-м гъуазджэхэмкIэ щIыхь зиIэ и лэжьакIуэ Темрокъуэ Риммэ къыщалъхуа махуэщ.
Гимнаст цIэрыIуэ, Олимп джэгухэм медаль 15 (абыхэм ящыщу блыр дыщэу) къыщызыхьа Андрианов Николай къызэралъхурэ илъэс 64-рэ ирокъу.
Хоккеист, гъэсакIуэ, Олимп джэгухэм тIэунейрэ я чемпион Касатонов Алексей и ныбжьыр илъэс 57-рэ ирокъу.
Модельер, УФ-м и цIыхубэ художник Юдашкин Валентин и ныбжьыр илъэс 53-рэ ирокъу.
Ставрополь щIыналъэм и губернатор Владимиров Владимир и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градуси 10 — 13, жэщым градуси 8 — 9 щыхъунущ.
